दूसरे दिन बामसेफ के कुछ साथी मेरे पास आए और उन्होंने मुझसे कहा कि आप अच्छा लिखते हैं, अच्छा गाते भी हैं। तो एक दिन गाने से मिशन का काम पूरा नहीं होगा। आपको बहुजन समाज के लिए बहुत काम करना है। तब उन्होंने बामसेफ के बारे में मुझे ढेर सारी जानकारी दी। उस जानकारी के बाद मेरे मन में कांशीराम जी को सीधे सुनने की चाहत जगी। तब मैं बामसेफ और बहुजन समाज पार्टी से जुड़ा। मैं अपने गीतों के माध्यम से बहुजन समाज के हित में जागृति गीत गाता था। फिर मुझे अलीगढ़ से डीएस-4 जागृति जत्था का इंचार्ज बना दिया गया।